**Z A P I S N I K**

**4. izredne seje Akademskega zbora, ki je bila dne 26. 09. 2017 ob 14.00 uri**

**v predavalnici A-107**

**PRISOTNI (*po abecedi*)**: Bren U., Bogataj M., Bračko M., Brumec D., Bukšek H., Cör D., Čelešnik H. S., Črepnjak M., Fajfar T., Finšgar M., Fuchs Godec R., Goričanec D., Goršek A., Hostnik G., Islamčević Razboršek M., Jurgec S., Knez Hrnčič M., Kocuvan K., Koler A., Korenak J., Krajnc P., Kranvogl R., Kravanja Z., Kravanja G., Kristl M., Leitgeb M., Leber N., Nemet A., Novak Z., Novak Pintarič Z., Pečar D., Perva Uzunalić A., Petovar B., Petrinič I., Potočnik U., Simonič M., Slemnik M., Španinger E., Vasić K., Zore Ž., Žigert Pleteršek P.

**ŠTUDENTI (*po abecedi*)**: /

**Vabljeni ostali zaposleni na FKKT, od teh so se seje udeležili *(po abecedi):***

Bratuša A., Kramberger M., Krmelj I., Lahovnik V., Levart D., Markuš S., Mihelin U., Mlakar M., Premrov S., Petek A., Simonič S., Zirngast K.

**ODSOTNI (*po abecedi*)**: Ban I., Curk T., Čuček L., Čolnik M., Gladovič M., Gyergyek S., Grušovnik M., Helix Nielsen C., Horvat G., Knez Ž., Klinar D., Klvana M., Konc J., Korpar S., Kotnik P., Kovač Kralj A., Kovačič S., Krajnc M., Lipovšek S., Paljevac M., Pantić M., Primožič M., Repnik K., Stergar J., Škerget M., Trček J., Urbancl D.,

**ŠTUDENTI (*po abecedi*)**: Drofenik J., Gračnar M., Mežnar M., Osvald S., Petek Regoršek V., Romanič L., Roškarič M., Zajc G., Žitek T.

Po pregledu spiska članov Akademskega zbora in prisotnih članov je bilo ugotovljeno, da je od 77 članov Akademskega zbora Fakultete za kemijo in kemijsko tehnologijo prisotnih 41 članov.

Predlagan in soglasno sprejet je bil naslednji

**DNEVNI RED:**

1. Horizontalna napredovanja zaposlenih

**AD 1**

Problematiko napredovanja zaposlenih je predstavila predstavnica SVIZ-a, prof. dr. Regina Fuchs Godec.

Zaposleni na UM imajo možnost napredovati za 2 plačna razreda, vendar na podlagi ocen večina zaposlenih na FKKT lahko napreduje samo za 1 plačni razred. Posebej pereča je podpovprečna ocena pri »zanesljivosti«.

V kolikor je ocena »zanesljivost« pod povprečjem, lahko delodajalec delavca odpusti brez obrazložitve.

Zaposleni imajo možnost, da v 8 dneh od seznanitve z oceno, podajo ugovor na Univerzo v Mariboru. Zaposleni, ki bo podal ugovor, bo moral pred komisijo argumentirati svoj ugovor.

Prof. dr. Zdravko Kravanja je dejal, da na FKKT ne moremo imeti dveh skupin za ocenjevanje. Sam je že hotel zadevo rešiti, vendar na UM za to ni bilo posluha. Tisti, ki menijo, da si zaslužijo dvojno napredovanje, naj podajo ugovor. Oceno lahko popravi samo komisija.

Sam je prepričan, da predhodno vodstvo ocen ni namenoma priredilo in s tem onemogočilo dvojno napredovanje.

V letu 2016 se je pričelo ocenjevati drugače, povedati pa je potrebno, da kriteriji ocenjevanja niso jasni.

Na Univerzi v Mariboru bi morala veljati skupna kvantitativna merila.

Prof. dr. Urban Bren dejal, da naj vsak pri sebi ugotovi, ali si resnično zasluži dvojno napredovanje. Komisija namreč na koncu upošteva vse ocene in katera izmed njih je lahko tudi nižja. Napredovanje je povezano tudi s financami in nenazadnje delovnimi mesti.

Doc. dr. Mojca Slemnik je povedala, da ocenjevanje, ki velja v celotnem javnem sektorju, ne more biti primerljivo. V visokem šolstvu imamo habilitacijske postopke, s katerimi se preverja tako pedagoško, kot raziskovalno delo.

Mag. Nermina Leber je dejala, da so napredovanja izplačale fakultete, ki so finančno neprestano v negativnem stanju, FKKT pa »špara«, da lahko drugi izplačujejo.

Prof. dr. Andreja Goršek je postavila vprašanje, ali se javi na ministrstvo, če v sistemiziranem delovnem mestu napreduje zaposleni za en razred? Ali ministrstvo da denar za napredovanje posameznika?

Prof. dr. Zoran Novak je odgovoril, da ministrstva ne zanimajo napredovanja. Plače so iz dvanajstin.

Prof. dr. Regina Fuchs Godec je postavila vprašanje, komu je v interesu paketno financiranje?

Prof. dr. Zoran Novak je povedal, da so v preteklosti fakultete »napihovale« študijskih proces, zato je ministrstvo uvedlo paketno financiranje. UM se je borila za avtonomijo denarja, obveznosti pa nam nalaga država.

Za nazaj ni možno popravljati ocen, dekan je to želel rešiti, mnenje UM pa je bilo negativno.

Seja je bila zaključena ob 14.45 uri.

Maribor, 26. 09. 2017

Za zapisnik: Predsednica AZ:

Sonja Roj prof. dr. Andreja Goršek